pythainlp/thai-wiki-dataset-v4 huggingface dataset:
ลินุกซ์ทะเล

ลินุกซ์ทะเล  คือชื่อของระบบปฏิบัติการที่เป็นการแจกจ่ายลินุกซ์ที่พัฒนาต่อมาจากอูบุนตูโดยเพิ่มความสามารถภาษาไทย พัฒนาโดยเนคเทค โดยรุ่นล่าสุดคือ ลินุกซ์ทะเล 10 รหัสว่า "อ่าวนาง" เป็นลินุกซ์ทะเลรุ่นสุดท้าย ทำมาเพื่อที่เน้นการใช้งานสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ทั้งคอมพิวเตอร์แบบตั้งโต๊ะและคอมพิวเตอร์พกพา จากนั้นลินุกช์ทะเลได้ยุติการพัฒนาลง ด้วยการมาของ LinuxMint ที่ปัจจุบันสามารถใช้งานภาษาไทยได้อย่างเต็มรูปแบบ 
ชื่อ TLE ย่อมาจากคำว่า Thai Language Extension ที่หมายถึงส่วนขยายภาษาไทย เพื่อบอกให้ทราบว่าเป็นชุดเผยแพร่ลินุกซ์ที่เน้นการใช้งานภาษาไทย โดยชื่อเรียก "ทะเล" นั้นเกิดจากการลากเข้าความในภายหลัง เพื่อให้ออกเสียงได้ง่าย และมีลักษณะความเป็นไทยแฝงอยู่
ประวัติ.
ลินุกซ์ทะเล เดิมพัฒนาโดยอาสาสมัครกลุ่ม TLWG และได้รับการสนับสนุนจากหน่วยงานต่าง โดยในอดีตใช้ชื่อ MaTEL (Mandrake and Thai Extension Linux) MaTEL 6.0 ได้ออกมาในรูปซีดีในเดือนกรกฎาคม 2542
ต่อมาได้เปลี่ยนชื่อจาก MaTEL เป็น Linux-TLE (ลินุกซ์ทีแอลอี) เพื่อแยกออกมาจากส่วนของแมนเดรก (ปัจจุบันคือ แมนดริวา) และออกรุ่น 6.01 และ 6.1 ในเดือนกันยายน 2542 โดยนอกจากเผยแพร่ในรูปซีดีแล้ว ยังมีการให้ดาวน์โหลดจากเว็บไซต์เนคเทคเอง และในปี พ.ศ. 2543 ทางเนคเทคได้รับมาเป็นผู้พัฒนาและเผยแพร่หลัก และได้ชื่อไทยว่า ลินุกซ์ทะเล โดยมีสัญลักษณ์เป็นรูปโลมา ในรุ่น 3.0 จนถึงปัจจุบัน
ในเดือนธันวาคม พ.ศ. 2547 ลินุกซ์ทะเลได้รับการยกย่องให้เป็นดิสโทรยอดเยี่ยมประจำสัปดาห์จากเว็บไซต์ดิสโทรวอตช์
ลินุกซ์ทะเลพัฒนาเป็นรุ่น ลินุกซ์ทะเล 10.0 "อ่าวนาง"
รุ่นของลินุกซ์ทะเล.
รุ่นพัฒนาของลินุกซ์ทะเล
ลินุกซ์ทะเล 10.0 "อ่าวนาง".
เป็นลินุกซ์ทะเลรุ่นสุดท้าย พัฒนาถึง LinuxTLE 10.0 "Aownang" (อ่าวนาง) (กันยายน พ.ศ. 2553) โดยเป็นการพัฒนาต่อจากฐานลินุกซ์ Ubuntu 10.04 เช่นเดียวกับรุ่น 9.0 หลังจากนั้นลีนุกซ์ทะเลได้ยุติบทบาทลง โดยคนไทยกลุ่มหนึ่งเข้าร่วมการสนับสนุน LinuxMint แทน ทำให้ปัจจุบัน LinuxMint สามารถใช้ภาษาไทยได้อย่างเต็มรูปแบบและถูกนำมาใช้แทน
แตโปดอง-1

แตโปดอง-1  เป็นขีปนาวุธติดหัวรบพิสัยกลางแบบ 3 ท่อน พัฒนาโดยเกาหลีเหนือ และยังอยู่ในประจำการ ขีปนาวุธนี้ เดิมพัฒนาจากต้นแบบจรวดสคัดของรัสเซีย และสามารถใช้งานเป็นระบบปล่อยอาวุธนิวเคลียร์ และจรวดสำหรับเดินทางสู่อวกาศก็ได้ 
ประวัติ.
เมื่อวันที่ 31 สิงหาคม พ.ศ. 2541 เกาหลีเนือประกาศว่าตนได้ใช้จรวดเพื่อปล่อยดาวเทียมดวงแรก ชื่อ Kwangmyŏngsŏng จากฐานปล่อยในแหลม Musudan-ri แต่แหล่งข่าวทางประเทศตะวันตกไม่เคยประกาศถึงการตรวจพบดาวเทียมดังกล่าวในวงโคจรแต่อย่างใด จึงเข้าใจกันว่า ท่อนที่ 3 คงจะลุกไหม้ และดาวเทียมนั้นก็ถูกเผาไหม้ไปด้วยอย่างรวดเร็ว 
หลังจากการปล่อย Kwangmyŏngsŏng แล้ว ก็มีการเผยแพร่ข้อมูลการปล่อยตามมา สำหรับการบินในวงโคจร จรวดท่อนแรกเผาไหม้ 95 วินาที และตกลงในทะเลญี่ปุ่น ที่พิกัด ท่อนที่สองเผาไหม้ 144 วินาที และตกลงในมหาสมุทรแปซิฟิก ที่ ส่วนท่อนที่สาม เผาไหม้ต่อไปอีก 27 วินาที สื่อของเกาหลีเหนือระบุว่า วัสดุดังกล่าวอยู่ในวงโคจรนานประมาณ 5 นาที หลังปล่อยจากฐาน 
รายละเอียด.
ท่อนแรกของจรวด เป็นขีปนาวุธติดหัวรบพิสัยกลาง เรียกว่า โนดอง-1
ปืน

ปืน เป็นอาวุธประเภทระยะไกลที่ถูกออกแบบมาเพื่อใช้หลอดท่อยิง(กระบอกปืน) เพื่อยิงวัตถุทีเรียกว่า โปรเจ็กไทล์(projectiles) โปรเจ็กไทล์โดยทั่วไปจะเป็นของแข็ง แต่ก็สามารถที่จะเป็นของเหลวที่มีแรงดันอากาศได้ (ตัวอย่างเช่น ในปืนฉีดน้ำหรือปืนใหญ่ฉีดน้ำ ปืนสเปร์ยสำหรับการพ่นสีหรือการลบล้างสีด้วยการฉีดน้ำแรงดันสูง เครื่องยิงทำลายระเบิดด้วยน้ำ(projected water disruptors) และในทางเทคนิคแล้ว เครื่องพ่นไฟก็อยู่ในประเภทนี้เช่นกัน) แก๊ส (เช่น ปืนแก๊สเบา (Light-gas gun)) หรือแม้แต่อนุภาคที่มีประจุ(เช่น ปืนพลาสม่า) โปรเจ็กไทล์ที่เป็นของแข็งอาจจะบินได้อย่างอิสระ (เช่นเดียวกับลูกกระสุนปืนหรือลูกกระสุนปืนใหญ่) หรือแบบมีเชือกผูกโยงไว้กับตัวปืน (เช่นเดียวกับปืนช็อตไฟฟ้า ปืนยิงหอก(spearguns) และปืนยิงฉมวก(harpoon guns)) ปืนลำกล้องขนาดใหญ่ยังถูกเรียกว่า ปืนใหญ่(cannon)
วิธีการของแรงขับเคลื่อนของโปรเจ็กไทล์ซึ่งแตกต่างกันไปตามการออกแบบ แต่โดยปกติแล้ว ผลกระทบทางนิวแมติกโดยแรงดันแก็สสูงที่ถูกบรรจุอยู่ภายในหลอดท่อปืน ซึ่งเกิดขึ้นมาจากการเผาไหม้แบบคายความร้อนอย่างรวดเร็วของสารขับดัน(Propellant)(เช่นเดียวกับอาวุธปืน) หรือการบีบอัดทางเชิงกล(เช่นเดียวกับปืนลม) แก๊สแรงดันสูงจะถูกนำไปใส่ด้านหลังของโปรเจ็กไทล์ ทำการผลักดันและเร่งความเร็วไปตามความยาวของหลอดท่อ ทำให้มีความเร็วที่เพียงพอเพื่อให้มันเคลื่อนที่ไปยังเป้าหมายที่อยู่ห่างไกล เมื่อแก๊สที่เป็นตัวขับดันจะหยุดทำงานภายหลังจากที่มันออกมาจากปากกระบอกปืน อีกทางเลือกหนึ่ง อาวุธแบบมอเตอร์แนวราบที่เป็นแนวคิดใหม่ ๆ ซึ่งอาจจะใช้สนามเหล็กไฟฟ้าเพื่อทำให้เกิดการเร่งความเร็ว ซึ่งในกรณีของกระบอกปืนอาจถูกแทนที่ด้วยรางนำทาง(guide rails) (เช่น ปืนรางไฟฟ้า) หรือห่อหุ้มด้วยขดลวดแม่เหล็ก(เช่น ปืนแม่เหล็กไฟฟ้าแบบขดลวดเหนี่ยวนำ)
อุปกรณ์ชิ้นแรกที่ถูกระบุว่าเป็นปืนหรือปืนแบบโบราณ(Proto-gun) ซึ่งปรากฏในประเทศจีน ตั้งแต่ราวปี ค.ศ. 1000 เมื่อถึงปลายทศวรรษที่ 13 พวกมันได้กลายเป็น "ปืนที่แท้จริง" อาวุธปืนที่มีปากกระบอกซึ่งถูกทำขึ้นด้วยโลหะ จะทำการยิงโปรเจ็กไทล์เพียงครั้งเดียวซึ่งถูกอุดลงไปในปากกระบอกปืน ดินปืนและเทคโนโลยีปืนได้ถูกแพร่กระจายไปทั่วทวีปยูเรเชียในศตวรรษที่ 14
ชนิดของปืน.
ปืนของเล่น.
ของเล่นที่มีรูปร่างและการทำงานเหมือนปืน
อำเภอน้ำพอง

น้ำพอง ตั้งอยู่ในจังหวัดขอนแก่น อดีตเป็นอำเภอที่เคยมีอาณาเขตพื้นที่ขนาดใหญ่ในจังหวัด พื้นที่อำเภอน้ำพองครอบคลุมพื้นที่อำเภอกระนวน อำเภอเขาสวนกวาง อำเภออุบลรัตน์ อำเภอซำสูง จังหวัดขอนแก่น บางส่วนของอำเภอโนนสะอาด บางส่วนของอำเภอกุมภวาปี จังหวัดอุดรธานี ในปัจจุบัน ซึ่งแยกการปกครองออกเรื่อยมา และเป็นอำเภอที่มีทั้งถนนมิตรภาพและทางรถไฟสายตะวันออกเฉียงเหนือพาดผ่าน นอกจากนี้ยังเป็นที่ตั้งของโบราณสถานสำคัญอย่างพระธาตุขามแก่นและกู่ประภาชัย 
ประวัติ.
อำเภอน้ำพอง จังหวัดขอนแก่น เดิมเป็นหนึ่งใน 5 อำเภอ ของเมืองขอนแก่นในอดีต คืออำเภอเมืองขอนแก่น อำเภอน้ำพอง อำเภอชนบท อำเภอภูเวียง และอำเภอพล เป็นอำเภอที่สำคัญในด้านทิศเหนือของตัวจังหวัดขอนแก่น มีแม่น้ำพองไหลผ่าน ถือเป็นสายเลือดที่หล่อเลี้ยงชาวน้ำพองในการประกอบอาชีพด้านเกษตรกรรม ในอดีตมีการการคมนาคมที่ขนส่งสินค้าตามลำน้ำพอง บริเวณท่าหว้า หมู่ที่ 3 ตำบลน้ำพอง เมื่อวันที่ 10 กุมภาพันธ์ 2450 ทางราชการได้ตั้งอำเภอขึ้นโดยแรกเริ่มใช้ชื่อว่า "อำเภอท่าหว้า" มีหลวงผดุงแคว้นประจันทร์ เป็นนายอำเภอคนแรก ต่อมาได้เปลี่ยนชื่ออำเภอเป็น "อำเภอน้ำพอง" ตามสถานที่สำคัญคือแม่น้ำพอง ตั้งแต่ปี พ.ศ. 2452 เป็นต้นมา
ระหว่างปี พ.ศ. 2478 - 2482 สมัยหลวงศรีนครานุรักษ์เป็นนายอำเภอ ได้พิจารณาเห็นว่าที่ตั้งสถานที่ราชการคับแคบไม่มีทางที่จะขยายได้ ทั้งสถานที่ราชการและบ้านพักราชการชำรุดทรุดโทรม ประกอบกับมีที่ตั้งที่เหมาะสมแก่การบริหารราชการ ใกล้ๆ สถานีรถไฟหนองกุง (สถานีรถไฟน้ำพองในปัจจุบัน) เพื่อสะดวกในการติดต่อราชการกับจังหวัดและอำเภออื่นๆ ควรที่จะมีการย้ายที่ว่าการอำเภอ แต่กระทรวงมหาดไทยได้พิจารณาเห็นว่าทางรถไฟยังไม่เสร็จเรียบร้อย  จึงให้ระงับการย้ายที่ว่าการอำเภอไว้ก่อน ต่อมาปี พ.ศ. 2489 ร.ต.ท. มุข ประเสริฐวงษ์ ย้ายมาดำรงตำแหน่งนายอำเภอน้ำพอง ประชาชนส่วนใหญ่ต้องการให้ย้ายที่ว่าการอำเภอไปตั้งใกล้ๆ สถานีรถไฟดังกล่าว กระทรวงมหาดไทยจึงอนุมัติให้ย้ายที่ว่าการอำเภอไปตั้งใกล้กับสถานีรถไฟหนองกุง ตำบลวังชัย โดยมีราษฎรบริจาคที่ดินสำหรับใช้เป็นสถานที่ตั้งที่ว่าการอำเภอ
ที่ตั้งและอาณาเขต.
อำเภอน้ำพองตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอน้ำพองแบ่งเขตการปกครองออกเป็น 12 ตำบล 168 หมู่บ้าน ได้แก่
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอน้ำพองประกอบด้วยองค์กรปกครองส่วนท้องถิ่น 14 แห่ง ได้แก่
ไฮดรา (เทพปกรณัม)

ไฮดรา  เป็นสัตว์ประหลาดในเทพปกรณัมกรีก มีลักษณะเด่น คือ มีหลายหัว แต่ละหัวคล้ายงู ไฮดรามีหัวทั้งหมด 9 หัว เมื่อแต่ละหัวที่ถูกตัดจะมีหัวงอกขึ้นใหม่ได้ไม่มีที่สิ้นสุด บางปกรณัมกล่าวว่ามี 100 หัว บ้างก็ว่าไฮดรามีลำตัวคล้ายสุนัข ร่างกายปกคลุมด้วยเกล็ดและมีหางเหมือนมังกร ลมหายใจของไฮดรา มีอันตรายถึงขนาดที่ทำให้ผู้ที่เข้าใกล้ถึงแก่ความตาย ไฮดราเป็นทายาทของไทฟอนและอีคิดนา
ไฮดรา อาศัยอยู่ที่ทะเลสาบเลอนา และถูกปราบโดยเฮราคลีส จัดเป็นหนึ่งในภารกิจ 12 ประการของเฮราคลีส
ไฮดรา ถูกอ้างอิงถึงในวัฒนธรรมร่วมสมัยมากมาย เช่น การ์ตูนญี่ปุ่นเรื่อง "เซนต์เซย่า" โดยเป็นหนึ่งในตัวละครที่เป็นระดับบรอนต์เซนต์ มีชื่อว่า ไฮดรา อิจิ
ศาสนายูดาห์

ศาสนายูดาห์ หรือศาสนายิว  คือวิถีชีวิต ปรัชญา และศาสนาประเภทเอกเทวนิยม ตามความเชื่อของชาวยิว มีต้นกำเนิดในคัมภีร์ฮีบรู (หรือคัมภีร์ทานัค) รวมถึงคัมภีร์ชั้นหลัง เช่น คัมภีร์ทาลมุด ศาสนิกชนยูดาห์ถือว่าวิถีนี้ เป็นพันธสัญญาระหว่างพระยาห์เวห์กับวงศ์วานอิสราเอล ศาสนายูดาห์แบบรับบีถือว่าพระยาห์เวห์ได้ประทานธรรมบัญญัติที่เรียกว่าคัมภีร์โทราห์แก่โมเสสที่ภูเขาซีนาย
ศาสนายูดาห์มีพระเจ้าสูงสุด คือ พระยาห์เวห์ โดยชาวยิวมีความเชื่อว่าพระเจ้าทรงสร้างโลกและมนุษย์คู่แรกเมื่อประมาณ 4,000 ปีก่อนคริสตกาล และถือว่าโมเสสคือศาสดา ให้กำเนิดศาสนายูดาห์เมื่อประมาณ 2,000 ปีก่อนคริสตกาล และยังมีบุคคลสำคัญ เช่น อับราฮัม อิสอัค ยาโคบ ยูดาห์ ผู้เผยพระวจนะท่านอื่น ๆ อีกจำนวนมาก ฯลฯ เป็นต้น ศาสนายูดาห์มีความเป็นมายาวนานกว่าสี่พันปี (นับจากสมัยอับราฮัม) จึงถือเป็นศาสนาเอกเทวนิยมที่เก่าแก่ที่สุดที่ยังดำรงอยู่ในปัจจุบัน ในคัมภีร์ทานัคที่เขียนขึ้นในยุคหลัง เช่น หนังสือเอสเธอร์ เรียกชาวฮีบรูหรือวงศ์วานอิสราเอลว่าชาวยิว คัมภีร์ของศาสนายูดาห์ยังมีอิทธิพลอย่างมากต่อกลุ่มศาสนาอับราฮัมยุคหลังด้วย คือ ศาสนาคริสต์ ศาสนาอิสลาม และศาสนาบาไฮ รวมทั้งมีอิทธิพลต่อจริยธรรมและระบบซีวิลลอว์ตะวันตกทั้งทางตรงและทางอ้อม
ชาวยิวเป็นกลุ่มชาติพันธุ์ศาสนา ซึ่งหมายรวมทั้งที่เป็นชาวยิวโดยกำเนิดและและคนที่เข้ารีตยิว ในปี ค.ศ. 2010 ประชากรยิวทั่วโลกมีอยู่ประมาณ 13.4 ล้านคน หรือคิดเป็นประมาณร้อยละ 0.2 ของประชากรโลกทั้งหมด ชาวยิว 42% อาศัยอยู่ที่ประเทศอิสราเอล อีก 42% อาศัยอยู่ที่สหรัฐอเมริกาและประเทศแคนาดา ที่เหลือส่วนมากอาศัยอยู่ในทวีปยุโรป ขบวนการศาสนายูดาห์ที่ใหญ่ที่สุดคือศาสนายูดาห์ออร์ทอดอกซ์ ศาสนายูดาห์อนุรักษนิยม และศาสนายูดาห์ปฏิรูป แต่ละกลุ่มมีการตีความธรรมบัญญัติแตกต่างกันไป ศาสนายูดาห์ออร์ทอดอกซ์ถือว่าคัมภีร์โทราห์และธรรมบัญญัติมาจากพระเป็นเจ้า เป็นนิรันดร์ เปลี่ยนแปลงไม่ได้ จึงต้องถือปฏิบัติตามอย่างเคร่งครัด ศาสนายูดาห์อนุรักษนิยมและศาสนายูดาห์ปฏิรูปจะมีแนวคิดแบบเสรีนิยมมากกว่า ศาสนายูดาห์ปฏิรูปถือว่าธรรมบัญญัติต่าง ๆ เป็นแนวทางปฏิบัติทั่วไป ไม่ใช่ข้อบังคับหรือพันธะ การตีความคำสอนและข้อบัญญัติต่าง ๆ ในศาสนายูดาห์ไม่เป็นสิทธิ์ขาดแก่บุคคลหรือองค์การใดโดยเฉพาะ แต่ยึดตามตัวบทในพระคัมภีร์และตามแต่รับบีหรือนักวิชาการจะตีความกันโดยเฉพาะ
หยั่น หว่อ หยุ่น

หยั่น หว่อ หยุ่น  เป็นกลุ่มบริษัทที่ทำธุรกิจเกี่ยวกับซอสปรุงรส โดยเฉพาะซอสหอยนางรมและซีอิ๊วขาว ก่อตั้งโดยกลุ่มตระกูลตั้งสมบัติวิสิทธิ์ มีสำนักงานใหญ่อยู่ที่วัดไผ่เงิน ผลิตภัณฑ์ใช้ตรา“เด็กสมบูรณ์”เป็นตราสัญลักษณ์
ปัจจุบันนาย สมหวัง ตั้งสมบัติวิสิทธิ์ ดำรงตำแหน่งกรรมการผู้จัดการใหญ่ บริษัท หยั่น หว่อ หยุ่น คอร์ปอเรชั่น กรุ๊ป จำกัด
ประวัติ.
นายวิเชียร ตั้งสมบัติวิสิทธิ์ ตั้งบริษัท หยั่น หว่อ หยุ่น จำกัด ในปี พ.ศ. 2525 เพื่อผลิตซีอิ๊ว ตราเด็กสมบูรณ์ออกวางตลาดเป็นครั้งแรก โดยใช้เทคนิคการผลิตซีอิ๊วที่สืบทอดจากบรรพบุรุษ มีโรงงานที่วัดไผ่เงิน
ด้วยความพยายามวิริยอุตสาหะของนายวิเชียร ตั้งสมบัติวิสิทธิ์ ทำให้ผลิตภัณฑ์ตราเด็กสมบูรณ์ได้รับความนิยมทั่วประเทศ
เมื่อปริมาณความต้องการของผลิตภัณฑ์เด็กสมบูรณ์เพิ่มมากขึ้น ทำให้ หยั่น หว่อ หยุ่น ต้องขยายการผลิตและสร้างโรงงานใหม่ โดยปรับปรุงที่ตั้งโรงงานบริเวณวัดไผ่เงิน ให้เป็นที่ตั้งสำนักงานและคลังสินค้า
ด้วยวิสัยทัศน์อันกว้างไกลของคุณวิเชียรหยั่งรู้ความต้องการทางการตลาดมากขึ้น จึงได้สร้างโรงงาน 1 ที่ตำบลท่าจีน สมุทรสาคร บนเนื้อที่ 60 ไร่ ในปี พ.ศ. 2528 เพื่อรองรับความต้องการของผลิตภัณฑ์
และเพื่อเพิ่มประสิทธิภาพในการแข่งขัน หยั่น หว่อ หยุ่น ได้เริ่มใช้ระบบองค์กรตั้งแต่ปี พ.ศ. 2528 เป็นต้นมา และนำวิธีการทางการตลาดมาใช้
ผลิตภัณฑ์ หยั่น หว่อ หยุ่น ส่งออกครั้งแรกในปี พ.ศ. 2529 และหนึ่งปีถัดมา ได้รับ เครื่องหมายมาตรฐานอุตสาหกรรม จากกระทรวงอุตสาหกรรม
ต่อมาในปี พ.ศ. 2540 หยั่น หว่อ หยุ่น ตั้งโรงงาน 2 ขึ้น ซึ่งเพียบพร้อมด้วยอุปกรณ์ล้ำสมัย
การค้า.
หยั่น หว่อ หยุ่น เป็นผู้นำทางอุตสาหกรรมซีอิ๊วขาวและเต้าเจี้ยว โดยมีส่วนแบ่งการตลาดกว่า 90 เปอร์เซ็นต์
มีสาขาอยู่ทั่วประเทศ คือ เชียงใหม่ นครสวรรค์ ขอนแก่น นครราชสีมา สงขลา เยาวราช เจริญกรุง มไหสวรรย์ เพชรเกษม และส่งออกไปยัง 53 ประเทศทั่วโลก
ท่านผู้หญิง

ท่านผู้หญิง ในอดีตใช้เป็นคำนำหน้าชื่อภรรยาเอกของ เจ้าพระยา ปัจจุบันเป็นคำนำหน้าชื่อ "สตรีสามัญชนทุกคน" ที่ได้รับพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า (ป.จ.) และชั้นทุติยจุลจอมเกล้าวิเศษ (ท.จ.ว.) ถือเป็นเกียรติที่พระมหากษัตริย์ไทยพระราชทานแก่สตรีผู้นั้นเป็นกรณีพิเศษ มิได้ขอพระราชทานโดยรัฐบาล
ประวัติ.
การใช้คำนำหน้าชื่อสตรีในอดีตนั้นมีการระบุเกี่ยวพันกับบรรดาศักดิ์ของสามีที่ได้รับพระราชทานจากพระมหากษัตริย์ แม้ปัจจุบันจะไม่มีการขอพระราชทานบรรดาศักดิ์ให้ข้าราชการแล้ว แต่สตรีผู้ได้รับพระราชทานเครื่องราชอิสริยาภรณ์จุลจอมเกล้า ก็ยังสมควรได้รับคำยกย่องอยู่ โดยอนุโลมไม่ต้องยึดถือบรรดาศักดิ์ของสามีเป็นเกณฑ์
สตรีสามัญชนที่สมรสหรือเคยสมรส หากได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นทุติยจุลจอมเกล้าวิเศษถึงปฐมจุลจอมเกล้า มีคำนำหน้าชื่อว่า "ท่านผู้หญิง" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ไม่ต้องเปลี่ยนคำนำหน้าพระนามหรือชื่อ ส่วนสตรีสามัญชนที่มิได้สมรส หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ก็จะมีคำหน้านามว่า "คุณ"
ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้าและชั้นทุติยจุลจอมเกล้าวิเศษ ใช้คำนำหน้าชื่อว่า "ท่านผู้หญิง" ทั้งหมด แม้ไม่เคยสมรส
เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2416 เนื่องในโอกาสฉลองกรุงรัตนโกสินทร์ครบ 90 ปี ให้ใช้แพรแถบสีชมพูอันเป็นสีของวันอังคาร ซึ่งเป็นวันพระราชสมภพ โดยเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า มีจำนวน 20 สำรับ และทุติยจุลจอมเกล้าวิเศษ มีจำนวน 100 ดวง ดังนั้น จำนวนท่านผู้หญิงจึงมีจำนวนไม่เกิน 120 คน
ท่านผู้หญิงที่ยังมีชีวิตอยู่ในปัจจุบัน.
ท่านผู้หญิงที่ยังมีชีวิตอยู่ในปัจจุบัน (เรียงลำดับตามปีที่ได้รับเครื่องราชอิสริยาภรณ์)
แท็บลอยด์

แท็บลอยด์  เป็นรูปแบบของหนังสือพิมพ์เป็นที่นิยมในสหราชอาณาจักร โดยทั่วไปแท็บลอยด์มีขนาดประมาณ 597×375 มิลลิเมตร (ประมาณ 23½×14 3/4 นิ้ว) ต่อหน้าที่กางออกมา 
แท็บลอยด์ยังคงใช้หมายถึงหนังสือพิมพ์ที่ตีพิมพ์เรื่องทั่วไปที่เนื้อหาไม่ซีเรียส เช่น ข่าวดารา หรือ ข่าวกีฬา โดยหนังสือพิมพ์ขนาดแท็บลอยด์ในประเทศไทย เช่น สตาร์ซอคเก้อร์รายวัน บางกอกทูเดย์ ข่าวหุ้น เป็นต้น
มีโรสลัฟ โคลเซอ

มีโรสลัฟ โคลเซอ  เดิมชื่อ มีรอสวัฟ มาเรียน กลอแซ  เกิดเมื่อวันที่ 9 มิถุนายน ค.ศ. 1978 ที่เมืองออปอเล ประเทศโปแลนด์ ชื่อเล่นว่า "มีโร" (Miro) เป็นอดีตนักฟุตบอลอาชีพชาวเยอรมัน เคยเล่นตำแหน่งกองหน้าให้กับทีมชาติเยอรมนี และสโมสรฟุตบอลลาซีโอในประเทศอิตาลี
มีโรสลัฟ โคลเซอ เล่นในฟุตบอลโลกทั้งหมด 4 ครั้งติดต่อกัน และยิงได้ทั้งหมด 16 ประตู โดยได้ประตูที่ 15 ในฟุตบอลโลก 2014 ในการแข่งขันรอบแรกนัดที่สอง ที่เยอรมนีเสมอกานาไป 2-2 โดยโคลเซอเป็นผู้ที่ยิงประตูที่ 2 เสมอกับกานาไป นับว่าเป็นสถิตินักฟุตบอลที่ยิงประตูในการแข่งขันฟุตบอลโลกมากที่สุด เทียบเท่ากับโรนัลโดนักฟุตบอลชาวบราซิล และยิงประตูที่ 16 ได้ในรอบรองชนะเลิศ ในการพบกับบราซิล ซึ่งเป็นเจ้าภาพ ที่เยอรมนีเอาชนะไปได้มากถึง 1-7 โคลเซอเป็นผู้ยิงประตูที่ 2 ในนาทีที่ 22 ทำให้โคลเซอกลายเป็นนักฟุตบอลที่ทำสถิติยิงประตูในการเล่นฟุตบอลโลกมากที่สุดในโลก คือ 16 ประตู และหลังจากจบฟุตบอลโลกครั้งนี้ โคลเซอก็ได้ประกาศยุติการเล่นให้กับทีมชาติไป โดยทำสถิติติดทีมชาติไปทั้งสิ้น 137 นัด ถือเป็นสถิติมากเป็นอันดับ 2 และเป็นดาวซัลโว ของทีมชาติเยอรมนี
โรนัลโด

โรนัลโด  หรือชื่อเต็มว่า โรนัลดู ลูอีส นาซารีอู จี ลีมา (เกิดวันที่ 18 กันยายน พ.ศ. 2519) เป็นนักฟุตบอลชาวบราซิลที่เป็นที่รู้จักในฉายา "O Fenômeno" (ปรากฏการณ์) และชื่อเล่น "R9" ปัจจุบันเลิกอาชีพค้าแข้งแล้ว
ในปี ค.ศ. 1993 โรนัลโดเริ่มต้นเส้นทางการเป็นนักฟุตบอลอาชีพกับสโมสรกรูเซย์รู ในฤดูกาลแรกนั้น เขาทำได้ถึง 108 ประตูใน 27 เกม โดยโรนัลโดมีอายุเพียง 17 ปีเท่านั้น หลังจากนั้นก็ถูกแมวมองจากสโมสรยักษ์ใหญ่ แปเอสเฟ ไอนด์โฮเฟินจากเนเธอร์แลนด์ดึงไปร่วมเล่น นอกจากนี้ โรนัลโดก็ยังได้ร่วมทางกับสโมสรใหญ่ในยุโรปมากมาย อาทิ บาร์เซโลนา อินแตร์นาซีโอนาเลมีลาโน (อินเตอร์มิลาน) เรอัลมาดริด และเอซีมิลาน
ในส่วนของทีมชาตินั้น โรนัลโดลงเล่นให้กับทีมชาติบราซิลชุดใหญ่ 107 นัด และทำประตูได้ถึง 127 ประตู โดยเป็นรองเพียงเปเล่และโรมารีอูเท่านั้น และยังเป็นเจ้าของสติถิ 15 ประตู ผู้ยิงประตูสูงสุดตลอดกาลของโลกในฟุตบอลโลกอีกด้วย เขาพาทีมชาติบราซิลได้แชมป์ฟุตบอลโลก 2 สมัยในปี ค.ศ. 1994 และ ค.ศ. 2002 แต่ต่อมาก็ถูกแย่งสถิติโดยมีโรสลัฟ โคลเซอในฟุตบอลโลกปี ค.ศ. 2012
ฉายาของโรนัลโดคือ O Fenômeno ("The Phenomenon" ในภาษาอังกฤษ) โรนัลโดเป็นหนึ่งในนักเตะที่ประสบความสำเร็จมากมาย อาทิ รางวัลนักฟุตบอลยอดเยี่ยมแห่งปีของทวีปยุโรป 2 สมัย ในปี ค.ศ. 1997 และ ค.ศ. 2002 รางวัลนักเตะยอดเยี่ยมของโลกโดยฟีฟ่า 3 สมัย ซึ่งมีเพียงโรนัลโดและซีเนดีน ซีดานเท่านั้นที่เคยทำได้ ในปี ค.ศ. 2007 เขาถูกจัดให้เป็นหนึ่งในนักฟุตบอล 1 คนที่ยอดเยี่ยมที่สุดตลอดกาลโดยนิตยสารฟุตบอลฝรั่งเศส และเป็นหนึ่งในนักฟุตบอลยอดเยี่ยมที่สุดของโลกที่ยังมีชีวิตอยู่โดยเปเล่
เมื่อวันที่ 1 มกราคม ค.ศ. 2013 โรนัลโดประกาศเกษียณตัวเองจากการเป็นนักฟุตบอล เนื่องจากความเจ็บปวดและภาวะขาดไทรอยด์
โมเด็ม

โมเด็ม  เป็นอุปกรณ์ที่ทำหน้าที่กล้ำสัญญาณ หรือปรับเปลี่ยนลักษณะสมบัติอย่างใดอย่างหนึ่งหรือหลายๆอย่างของรูปสัญญาณคลื่นพาห์(สัญญาณที่เป็นตัวขนส่งความถี่สูง)ด้วยสัญญาณข้อมูลที่จะถูกส่งผ่าน เช่น กระแสบิตดิจิทัล(อังกฤษ: digital bit stream)หรือสัญญาณเสียงอนาล็อก การกล้ำสัญญาณรูปคลื่นไซน์จะแปลงสัญญาณข้อความ baseband เป็นสัญญาณ passband และแปลงกลับในทิศทางตรงข้าม จุดประสงค์ของโมเด็มคือการสร้างสัญญาณที่ง่ายต่อการส่งข้อมูล และง่ายต่อการประมวลผล
อุปกรณ์หลายชนิดสามารถถือว่าเป็นโมเด็มได้ แต่โมเด็มประเภทที่แพร่หลายที่สุดคือโมเด็มที่แปลงสัญญาณแอนะล็อกให้เป็นสัญญาณดิจิทัลและสัญญาณดิจิทัลให้เป็นสัญญาณแอนะล็อก ซึ่งใช้ในการสื่อสารโทรคมนาคมหรือเครือข่ายคอมพิวเตอร์ เช่นเปลี่ยนสัญญาณดิจิทัลจากคอมพิวเตอร์แม่ข่ายให้เป็นสัญญาณเสียงที่ส่งผ่านในสายโทรศัพท์แบบดั้งเดิม และทำหน้าที่แปลงสัญญาณเสียงกลับมาเป็นข้อมูลดิจิทัลในอีกด้านหนึ่งของผู้รับสัญญาณลูกข่ายหรือส่งจากลูกข่ายกลับไปยังแม่ข่าย
ปัจจุบันมีโมเด็มชนิดต่างๆ เพิ่มขึ้นอีกมากมาย เช่น เคเบิลโมเด็ม, ADSL โมเด็ม, โมเด็มที่ใช้รับสัญญาณไมโครเวฟ เป็นต้น 
มาตรฐานของโมเด็ม.
โมเด็มโทรศัพท์ในช่วงแรกถูกพัฒนาโดยบริษัทหลายแห่ง และไม่มีมาตรฐานในการทำงานด้วยกัน ในภายหลังได้มีการสร้างมาตรฐานการส่งข้อมูลของโมเด็มขึ้น ซึ่งพัฒนาอัตราการส่งข้อมูลให้มีความเร็วเพิ่มขึ้นเรื่อยๆ
ไฟร์ไวร์

ไฟร์ไวร์  (อาจรู้จักในชื่อ i.Link และ IEEE 1394) เป็นข้อกำหนดมาตรฐานการเชื่อมต่อบัสการสื่อสารแบบอนุกรมของคอมพิวเตอร์ส่วนบุคคล การที่ FireWire มีอัตราการส่งข้อมูลสูง ทำให้เข้ามาทดแทนการเชื่อมต่อแบบ SCSI ในอุปกรณ์หลายชนิด
อุปกรณ์ที่นิยมใช้ FireWire มากที่สุดคือ กล้องวิดีโอดิจิทัล ซึ่งมีช่องเสียบ FireWire มาตั้งแต่ ค.ศ. 1995 เครื่องคอมพิวเตอร์บางยี่ห้อ เช่น แอปเปิล คอมพิวเตอร์ หรือ โซนี่ ได้รวม FireWire เป็นอุปกรณ์มาตรฐานเช่นกัน แต่ในปัจจุบัน FireWire กำลังถูกแทนที่ด้วยมาตรฐาน USB 2.0 แต่ด้วย MPEG LA ถือสิทธิบัตรของ IEEE1394 หรือ Firewire ที่เป็นเหตุผลที่ระบบเชื่อมต่อความเร็วสูงนี้ตายไปอย่างง่ายดายเพราะค่าสิทธิบัตรที่แพงเกินไป
ประวัติ.
บริษัทแอปเปิล คอมพิวเตอร์ดำเนินการพัฒนา FireWire มาตั้งแต่ก่อนปี ค.ศ. 1990 โดยมีจุดหมายเพื่อทดแทนการเชื่อมต่อแบบ SCSI การพัฒนาเสร็จสิ้นใน ค.ศ. 1995 และได้กลายเป็นมาตรฐานของ IEEE ในชื่อ IEEE 1394 บริษัทโซนี่ได้นำไปปรับปรุงให้เป็นการเชื่อมต่อของตนเองในชื่อ i.Link โดยได้ตัดพินที่ทำหน้าที่จ่ายพลังงานออกไป 2 พิน เหลือเพียงพินที่ใช้ส่งข้อมูล 4 พินเท่านั้น
FireWire นิยมใช้ในอุปกรณ์บันทึกข้อมูลและกล้องวิดีโอดิจิทัล เนื่องจากอุปกรณ์เหล่านี้ต้องการอัตราการส่งข้อมูลสูง FireWire ยังได้รับความนิยมในเครื่องคอมพิวเตอร์ เพราะมีความเร็วสูงกว่า USB 1.0 ในขณะนั้น อย่างไรก็ตาม การที่แอปเปิลและเจ้าของสิทธิบัตรใน FireWire เรียกร้องค่าใช้งานจากผู้ใช้ (0.25 ดอลลาร์สหรัฐต่อเครื่อง) ทำให้ FireWire ไม่สามารถเข้ามาแทนที่ USB ได้ในตลาดล่าง
มาตรฐาน.
FireWire รุ่นแรกเรียกว่า FireWire 400 สามารถส่งข้อมูลได้ 100, 200, 400 Mbit/s (ในความเป็นจริงจะส่งได้ 98.304, 196.608, 393.216 Mbit/s ตามลำดับ) สามารถต่อพ่วงอุปกรณ์ได้สูงสุด 63 ชิ้น (โดยใช้ฮับเข้าช่วย) สามารถเชื่อมต่อแบบ peer-to-peer เช่น เชื่อมระหว่างเครื่องพิมพ์และสแกนเนอร์ โดยไม่ต้องผ่านคอมพิวเตอร์ FireWire ยังสามารถจ่ายพลังงานได้ 45 วัตต์ต่อพอร์ทอีกด้วย
FireWire 800 เป็นมาตรฐานที่แอปเปิลพัฒนาเพิ่มเติมจาก IEEE1394b ในปี ค.ศ. 2003 โดยพัฒนาให้มีความเร็วเพิ่มขึ้นเป็น 786.432 Mbit/s โดยที่ยังเข้ากันได้กับ FireWire 400 รุ่นเก่า
ด้วยซอฟต์แวร์เสริม FireWire สามารถต่อในเครือข่ายแทนสายแลนได้แบบไม่ต้องผ่านเราเตอร์ ซึ่งความสามารถนี้สนับสนุนในระบบปฏิบัติการที่นิยมทั่วไป
การพัฒนา.
ด้วยการพัฒนาตามหลักการของการส่งข้อมูลแบบใหม่โดยการส่งแบบคู่ขนาน 9 พิน จะช่วยในการส่งผ่านข้อมูลได้อย่างรวดเร็ว โดยFirewire 2008 ความเร็ว 3.2Gbit/s ได้รับการรับรองแล้ว จากสมาพันธ์ IEEE โดยได้ทำการรับรองมาตรฐาน IEEE 1394 แล้ว หรือที่รู้จักกันในนาม Firewire โดยมาตรฐานนี้ได้ถูกเรียกว่า IEEE 1394-2008 โดยจะมีสเปคความเร็วอยู่ที่ 1.6 Gbit/s และ 3.2 Gbit/s โดย Firewire ใหม่นี้จะใช้เคเบิลแบบ 9 pin เหมือนกับ Firewire 800แต่กลับเป็นที่นิยมมากกว่า หากดูในกลุ่มกล้องถ่ายวิดีโอประเภท DV แต่สำหรับ Firewire 800 นั้นกลุ่มผู้ใช้มีอยู่จำกัดมากIEEE กล่าวว่ามาตรฐานใหม่นี้จะเริ่มนำออกมาใช้ภายในเดือนตุลาคมปี 2551
ฝ่ายมหาอำนาจกลาง

ฝ่ายมหาอำนาจกลาง /) เป็นกลุ่มประเทศมหาอำนาจและเป็นพันธมิตรทางการทหารกลุ่มหนึ่งในทวีปยุโรป ซึ่งร่วมมือกันต่อสู้กับฝ่ายสัมพันธมิตรในช่วงสงครามโลกครั้งที่หนึ่ง นำโดยจักรวรรดิเยอรมัน จักรวรรดิออสเตรีย-ฮังการี และจักรวรรดิออตโตมัน
รัฐสมาชิก.
ฝ่ายมหาอำนาจกลางมีสมาชิกอยู่ 4 ประเทศ
ลำดับเหตุการณ์.
การก่อตั้ง.
จักรวรรดิเยอรมันเริ่มผูกมิตรกับจักรวรรดิออสเตรีย-ฮังการีตั้งแต่ พ.ศ. 2422 โดยการก่อตั้งไตรพันธมิตรและดำเนินนโยบายทางการเมืองในทางตรงข้ามกับประเทศอังกฤษ ฝรั่งเศสและรัสเซียที่รวมตัวเป็นกลุ่มไตรภาคี (ซึ่งเป็นเสาหลักของกองกำลังฝ่ายสัมพันธมิตรในช่วงสงครามโลกครั้งที่ 1)
การประกาศสงครามโลกเริ่มจากจักรวรรดิออสเตรีย-ฮังการียื่นคำขาดต่อเซอร์เบียเกี่ยวกับคดีลอบปลงพระชนม์มกุฎราชกุมาร อาร์คดยุค ฟรานซ์ เฟอร์ดินานด์ แต่ทางการเซอร์เบียกลับปฏิเสธ ออสเตรีย-ฮังการีจึงประกาศสงครามกับเซอร์เบีย เยอรมนีเข้าช่วยจักรวรรดิออสเตรีย-ฮังการี ส่วนรัสเซียอยู่ข้างเดียวกับเซอร์เบีย การประกาศสงครามกับฝรั่งเศสของเยอรมนีและบุกฝรั่งเศสโดยผ่านเบลเยียมทำให้อังกฤษต้องเข้าร่วมสงครามโดยการประกาศสงครามกับเยอรมนี ทำให้สงครามนั้นขยายตัวจนกลายเป็นสงครามโลกในที่สุด
นอกจากเยอรมนีกับจักรวรรดิออสเตรีย-ฮังการีแล้ว มีชาติอื่นเข้าร่วมมือกับฝ่ายมหาอำนาจกลางอีก 2 ชาติคือ จักรวรรดิออตโตมัน (ประเทศตุรกีในปัจจุบัน) และ ราชอาณาจักรบัลแกเรีย ส่วนชาติอื่น ๆ ประกาศสงครามกับฝ่ายมหาอำนาจทั้งหมด รวมถึงสยาม
การเข้าร่วมของจักรวรรดิออตโตมัน.
จักรวรรดิออตโตมัน (ตุรกี) มีความสัมพันธ์ที่ดีกับจักรวรรดิเยอรมันมาตั้งแต่ก่อนสงครามเริ่มต้น ผู้นำชาตินิยมของตุรกีมีความทะเยอทะยานในการได้ดินแดนของศัตรูเก่า คือรัสเซีย และตุรกีโกรธแค้นที่อังกฤษยึดเรือที่ตนสั่งต่อในอังกฤษ จึงนับว่าเพียงพอแล้วที่จะเข้าร่วมสงคราม จักรวรรดิออตโตมันเข้าร่วมสงครามโดยอยู่ข้างเดียวกับฝ่ายมหาอำนาจกลางในเดือนพฤศจิกายน ค.ศ. 1914
การยอมแพ้.
บัลแกเรียเป็นชาติแรกที่ยอมแพ้เมื่อ 29 กันยายน พ.ศ. 2461 หลังจากถูกบุกโดยอังกฤษ ฝรั่งเศสและเซอร์เบียพร้อมกัน และเยอรมนีไม่อาจช่วยเหลือได้ ตุรกียอมแพ้เมื่อ 30 ตุลาคม พ.ศ. 2461 ออสเตรียฯ ยอมแพ้เมื่อ 4 พฤศจิกายน ปีเดียวกัน เยอรมนียอมแพ้เป็นชาติสุดท้ายเมื่อ 11 พฤศจิกายน พ.ศ. 2461
อินโดเนซียารายา

อินโดเนซียารายา (แปลว่า อินโดนีเซียอันยิ่งใหญ่) เป็นชื่อของเพลงชาติแห่งสาธารณรัฐอินโดนีเซีย ประพันธ์โดยวาเก รูดอล์ฟ ซูปรัตมัน ซึ่งได้นำเสนอครั้งแรกในงานสันนิบาตยุวชนแห่งชาติครั้งที่ 2 ที่เมืองปัตตาเวีย (ปัจจุบันคือจาการ์ตา เมืองหลวงของประเทศอินโดนีเซีย) เมื่อวันที่ 28 ตุลาคม พ.ศ. 2471 (ค.ศ. 1928) เพื่อใช้เป็นเพลงประจำพรรคชาตินิยมอินโดนีเซีย ซึ่งเป็นขบวนการต่อสู้เพื่อเรียกร้องเอกราชจากเนเธอร์แลนด์ ต่อมาเมื่ออินโดนีเซียประกาศเอกราชในวันที่ 17 สิงหาคม พ.ศ. 2488 (ค.ศ. 1945) เพลงนี้จึงได้รับเลือกให้ใช้เป็นเพลงชาติอินโดนีเซียสืบมาจนถึงทุกวันนี้
ภายหลังคีตกวีชื่อ โจเซฟ เคลเบอร์ ได้เรียบเรียงดนตรีเพลงนี้ใหม่ สำหรับใช้บรรเลงด้วยวงดนตรีฟิลฮาร์โมนิกออร์เคสตรา เมื่อ พ.ศ. 2493 (ค.ศ. 1950)
เนื้อร้อง.
คำแปล.
เฉพาะเนื้อร้องในบทแรกเท่านั้น ที่บังคับใช้เป็นเนื้อร้องเพลงชาติฉบับราชการ ตามกฎหมาย Peraturan Pemerintah No.44 Tahun 1958
สหภาพสมาคมฟุตบอลยุโรป

สหภาพสมาคมฟุตบอลยุโรป  หรือ ยูฟ่า (UEFA; ในต่างประเทศยกเว้นประเทศไทย เรียกว่า ยูเอฟา [juː'eɪfə] หรือ "อูเอฟา" [uː'eɪfə]) เป็นองค์กรที่ควบคุมการแข่งขันฟุตบอลในทวีปยุโรป จัดการเกี่ยวกับทีมฟุตบอล เงินรางวัล กฎระเบียบ รวมถึงลิขสิทธิ์ในการถ่ายทอดฟุตบอล ยูฟ่าเป็น 1 ใน 6 สมาคมที่จัดการแข่งขันฟุตบอลทั่วโลกของฟีฟ่า 
ยูฟ่าก่อตั้งเมื่อ 15 มิถุนายน พ.ศ. 2497 ที่เมืองบาเซิล ประเทศสวิตเซอร์แลนด์
สมาชิก.
ข้อมูล.
<templatestyles src="Reflist/styles.css" />
สมาชิกปัจจุบันที่สืบทอดจากทีมในอดีต.
ทีมชาติที่กลายเป็นอดีตเนื่องจากการยุบรวมประเทศหรือแยกอาณาเขตประเทศ 
ทีมที่ผ่านเข้ารอบฟุตบอลโลก.
ทีมชาย.
ตารางต่อไปนี้แสดงถึงตัวแทนยูฟ่าที่เข้าแข่งขันฟุตบอลโลก เรียงตามจำนวนครั้งที่เข้าร่วม
Notes
<templatestyles src="Reflist/styles.css" />
ทีมหญิง.
ตารางต่อไปนี้แสดงถึงตัวแทนยูฟ่าที่เข้าแข่งขันฟุตบอลโลกหญิง เรียงตามจำนวนครั้งที่เข้าร่วม
อันดับทีมชาติ.
 Highest Ranked UEFA member<br>in the men's FIFA World Rankings
คำรณ สัมบุญณานนท์

คำรณ สัมบุณณานนท์ (7 มกราคม 2463 - 30 กันยายน 2512) เป็นนักร้องชาวไทย ซึ่งถูกเรียกขนานนามว่า บิดาเพลงลูกทุ่ง คำรณเกิดที่กรุงเทพมหานครโดยกำเนิดแต่บางคนบอกว่าเป็นชาวสุพรรณบุรีโดยฟังจากสำเนียงที่ขับร้องออกมา เมื่อวันที่ 7 มกราคม พ.ศ. 2463 ที่บ้านหลังวัดเกาะสัมพันธวงศ์ ถนนทรงวาด (ทรงสวัสดิ์) จบการศึกษาชั้นมัธยมจากโรงเรียนช่างก่อสร้างอุเทนถวาย มีเพลงที่เป็นที่รู้จัก เช่น มนต์การเมือง ตาศรีกำสรวล คนบ้ากัญชา ตามนางกลับนา ชีวิตครู คนขายยา คำสั่งพ่อ คนพเนจร ชายใจพระ กรรมกรรถราง คนแก่โลก คนไม่รักดี ชีวิตช่างไฟ ชีวิตช่างตัดผม ชีวิตบ้านนา กระท่อมกัญชา เป็นต้น
ประวัติ.
แนวการร้องเพลงของคำรณ สัมบุณณานนท์ ได้รับอิทธิพลมาจากครูแสงนภา บุญญราศรี เริ่มเข้าสู่วงการจากการประกวดร้องเพลงในงานวัด
ในปี พ.ศ. 2481 คำรณได้เล่นละครวิทยุเรื่อง "เจ้าสาวชาวไร่" ของครูเหม เวชกร และได้ร้องเพลงนำของละคร เพลงเพลงนี้ได้รับยกย่องให้เป็นเพลงลูกทุ่งเพลงแรกของไทย และถือกันว่า คำรณเป็น "บิดาของวงการลูกทุ่งไทย" เป็นนักร้องลูกทุ่งสมัยต้น ๆ ของวงการ รุ่นเดียวกับ ชาญ เย็นแข ปรีชา บุญยเกียรติ ก่อนรุ่นนักร้องลูกทุ่งดังอย่าง สุรพล สมบัติเจริญ ชัยชนะ บุญนะโชติ ก้าน แก้วสุพรรณ กุศล กมลสิงห์ ฯลฯ
คำรณบันทึกเสียงแผ่นเสียงเพลงแรก จากผลงานเพลงของครูไพบูลย์ บุตรขัน ชื่อเพลง "ชมหมู่ไม้" และมีเพลงดังเช่น เพลง ชายสามโบสถ์, น้ำตาเสือตก, ตาสีกำสรวล, หนุ่มสุพรรณฝันเพ้อ, บ้านนาป่าร้าง, หวยใต้ดิน, มนต์การเมือง, ชายใจพระ
คำรณ สัมบุณณานนท์ มีหน้าตาดี ประกอบกับมีลีลาการร้องเพลงไม่เหมือนใคร ทำให้ได้รับบทพระเอกในภาพยนตร์หลายเรื่อง ตั้งแต่ พ.ศ. 2495 เช่นเรื่อง "รอยไถ" (2493), "ขุนโจรใจเพ็ชร์" (2495), "ชายสามโบสถ์" (2495), "เกวียนหัก" (2498) 
คำรณถือว่าเป็นผู้บุกเบิกเพลงเพื่อชีวิต และเพลงเสียดสีการเมือง และมีเพลงหลายเพลงที่เกี่ยวกับกัญชาอย่างมาก โดยเฉพาะเพลงกระท่อมกัญชา มีเกริ่นนำสำเนียงเหน่อว่า "เฮ้อ! สมัยนี้ เงินทองมันยังหายาก อัตคัตเสียจริง ๆ ไอ้คนที่รวยก็รวยกันจนเหลือล้น ไอ้คนที่จนก็จนกันจนเหลือหลาย แต่อย่างผม บอกตรง ๆ นาย ไม่เคยเดือดร้อนนะ ขออย่างเดียว ขอให้ผมมีกัญชาดูด ผมจึงพอใจ ถ้าว่านะ บ้องที่หนึ่งเห็นนงนุช บ้องที่สองนับพุทธวาจา แหม! แต่บ้องที่ 3 นี่ไม่ไหวนาย เห็นแมวเป็นหมาซะนี่สิ นี่เขาจ้างมาให้ผมร้องส่ง แต่ก่อนจะร้องส่ง ขอให้ผมได้ล่อสักบ้องหน่อยเถอะ เอาล่ะ ผมจะ (เสียงดูดน้ำ) ช่างชื่นใจเสียเหลือเกินแม่คุณ เห็นสวรรค์ไร ๆ แหนะ” 
ถัดมาคือเพลง “คนบ้ากัญชา” ในแง่หนึ่งของเพลงนี้เป็นการกล่าวถึงโทษของกัญชา ที่ทำให้ชายหนุ่มไม่เหลืออะไรในชีวิต โดยเฉพาะเมียของเขาซึ่งตีตัวออกห่างเพราะมีชู้
คำรณเกริ่นก่อนขึ้นเพลงนี้ว่า “ชื่นใจ ชื่นใจอะไรอย่างนี้ ปลอดโปร่งโล่งสมอง สบายตัว (แล้วหัวเราะอย่างบ้าคลั่ง) อะไร ๆ ในโลกนี้ มันก็ไม่ซื่อสัตย์เหมือนอย่างเจ้า สูบทีไร เป็นเมาทุกที”
คำรณ สัมบุณณานนท์ เสียชีวิตเมื่อวันที่ 30 กันยายน พ.ศ.2512 ด้วยโรคมะเร็งปอด
เกจิอาจารย์

เกจิอาจารย์ แปลว่า "อาจารย์บางพวก"
หลังพระโคตมพุทธเจ้าปรินิพพานแล้ว สาวกของพระองค์ได้รวบรวมคำสอนของพระองค์ไว้เป็นหมวดหมู่ เรียกว่าพระไตรปิฎก ต่อมามีภิกษุผู้เป็นนักปราชญ์ได้แต่งอรรถกถาและฎีกาเพื่ออธิบายข้อความในพระไตรปิฎกให้เข้าใจง่ายขึ้น เรียกภิกษุผู้แต่งหนังสือนั้นว่า พระอรรถกถาจารย์ และ พระฎีกาจารย์ และในหนังสือที่แต่งนั้นมักจะมีอ้างถึงความคิดเห็นของอาจารย์พวกอื่น ๆ ที่เห็นด้วยหรือเห็นแย้งกับผู้แต่ง จึงเรียกอาจารย์ที่ถูกอ้างถึงนั้นว่า เกจิอาจารย์
เกจิอาจารย์ ในปัจจุบันถูกใช้ในความหมายที่ผิดไปจากเดิม คือใช้เรียกภิกษุที่เชื่อกันว่ามีความรู้ความสามารถในด้านคาถาอาคมและการปลุกเสกเครื่องรางของขลัง หรือเรียกสั้น ๆ ว่า พระเกจิ
จตุปัจจัย

ปัจจัย ในคำวัดหมายถึงเครื่องอาศัยของบรรพชิต คือสิ่งของเครื่องใช้ที่จำเป็นสำหรับดำรงชีพของภิกษุสามเณร เรียกอีกอย่างหนึ่งว่า นิสสัย มีสี่อย่างจึงได้ชื่อว่า จตุปัจจัย หรือ "ปัจจัย 4"
ปัจจัยเหล่านี้เป็นของควรถวายหรือเป็นของที่สามารถถวายภิกษุสามเณรได้ จึงเรียกอีกอย่างหนึ่งว่า ปัจจัยไทยทาน
บิณฑบาต

บิณฑบาต (อ่านว่า บิน-ทะ-บาด) เป็นภาษาบาลี มาจากคำว่า "ปิณฺฑ + ปาต" แปลว่า "การตกลงแห่งก้อนข้าว" โดยทั่วไปคำนี้หมายถึงกิจวัตรของพระภิกษุสงฆ์และสามเณรในพระพุทธศาสนา ในการออกเดินถือบาตรรับการถวายภัตตาหารหรือสิ่งของจากชาวบ้านในเวลาเช้า เรียกว่าการออกบิณฑบาต การออกบิณฑบาตของพระภิกษุเป็นกิจวัตรที่พระพุทธเจ้าทรงกำหนดไว้ให้เป็นหน้าที่ของพระภิกษุสามเณรมาตั้งแต่สมัยพุทธกาล โดยพระพุทธองค์ทรงสรรเสริญการบิณฑบาตว่าเป็นกิจอันประเสริฐ หรือในสามัญเรียกว่าการโปรดสัตว์ เพราะการออกบิณฑบาตนั้นนับว่าเป็นการเผยแผ่พระศาสนาทางหนึ่งด้วย ดังในสมัยพุทธกาลที่พระภิกษุสงฆ์จะเทศนาโปรดแก่บรรดาชาวบ้านซึ่งมาร่วมทำบุญ อันเป็นต้นเหตุแห่งการสวดให้พรหลังภัตตกิจในปัจจุบันนี้
ความหมาย.
นัยหนึ่งคำนี้หมายถึงเป็นคำเรียกก้อนข้าวที่ชาวบ้านใส่ลงในภาชนะที่รองรับ เช่นบาตรของพระภิกษุ
ปรินิพพาน

ปรินิพพาน แปลว่า "การดับรอบ" "ความปราศจากกิเลสที่ร้อยรัด" คือ การดับสนิท ดับด้วยไม่เหลือแห่งกิเลสและกองทุกข์ มีความหมายเดียวกับคำว่า นิพพาน
บางครั้งใช้หมายถึง อนุปาทิเสนนิพพาน แปลว่า การดับกิเลสพร้อมทั้งเบญจขันธ์ (อนุปาทิเสสนิพพาน คู่กับ สอุปาทิเสสนิพพาน แปลว่า ดับกิเลสแต่ยังดำรงชีวิตอยู่ เช่น การตรัสรู้)
ปรินิพพาน นิยมใช้หมายถึง การดับขันธ์ของพระพุทธเจ้าเท่านั้น ส่วนของพระอรหันตสาวกที่เหลือนิยมใช้นิพพานเฉย ๆ ทั้งนี้ นัยว่าเพื่อเป็นการยกย่องพระพุทธเจ้า แต่ในภาษามคธใช้เหมือนกันทั้งสองศัพท์ คือ ใช้สลับกันก็มี
ปรินิพพาน สำหรับพระพุทธเจ้านิยมเพิ่มคำว่า "เสด็จดับขันธ์" หรือ "เสด็จดับขันธ" ไว้หน้าด้วย เช่นใช้ว่า "พระพุทธเจ้าเสด็จดับขันธปรินิพพานที่สาลวโนทยาน เมืองกุสินารา"
กิเลส

กิเลส ("เกฺลศ") แปลว่า มลทิน รอยเปื้อน รอยด่าง ความสกปรก ความเศร้าหมอง หมายถึง สภาพที่ทำให้จิตเศร้าหมอง
กิเลสมี 3 ระดับ คือได้แก่ 
กิเลสอย่างละเอียด สงบได้ด้วยปัญญา, กิเลสอย่างกลาง สงบได้ด้วยสมาธิ และ กิเลสอย่างหยาบ สงบได้ด้วยศีล
กิเลสนั้นต่างก็มีอาหารของตน การจะดับกิเลสนั้นท่านให้ดับที่ไม่ให้อาหาร โดยเฉพาะกิเลสต่าง ๆ นั้น มักจะมีกิเลสด้วยกันเองนั้นแหล่ะเป็นอาหารของกันและกัน เรียกว่าอุปกิเลส ดังนั้น การจะกำจัดกิเลสบางอย่าง จำเป็นต้องกำจัดกิเลสที่เป็นอาหารของมันก่อน มีอุปมาว่าการจะโจมตีเมืองหลวง จะโจมตีเมืองหลวงโดยตรงเลยไม่ได้ ไม่งั้นเมืองรองต่าง ๆ จะเข้ามาช่วยจากรอบทิศทาง ทำให้เราพ่ายแพ้ ดังนั้นจึงต้องโจมตีค่ายเล็ก ๆ และเมืองเล็ก ๆ ที่เป็นบริวาร แล้วจึงตีเมืองรองให้หมดก่อน จึงค่อยบุกเมืองหลวงในตอนท้ายสุด จึงจะสำเร็จลงได้ ดังนั้น การจะกำจัดอวิชชาที่ดุจเป็นเมืองหลวง ก็ต้องกำจัดอนุสัยสังโยชน์ที่เปรียบเสมือนเมืองรองลงเสียก่อน เเละการจะกำจัดอนุสัยสังโยชน์ก็ต้องกำจัดอุปกิเลสที่เป็นอาหารของอนุสัยสังโยชน์ลงเสียก่อน เปรียบเสมือนการตีเมืองเล็ก ๆ ที่เป็นบริวารของเมืองรอง เป็นต้น การจะบรรลุธรรมจึงขาดนามรูปปัจจยปริคหญาณไม่ได้เลย
วจนัตถะ.
กิเลเสนฺติ อุปตาเปนฺตีติ = กิเลสา แปลว่า ธรรมชาติใดย่อมทำให้เร่าร้อน เศร้าหมอง ธรรมชาตินั้นชื่อว่า กิเลส
กิลิสฺสติ เอเตหีติ = กิเลสา แปลว่า สัมปยุตธรรม คือ จิต เจตสิก ย่อมเศร้าหมอง เร่าร้อน ด้วยธรรมชาติใด ฉะนั้นธรรมชาติที่เป็นเหตุแห่งความเศร้าหมองเร่าร้อนของสัมปยุตนั้น จึงชื่อว่า กิเลส
กิเลสวัตถุ.
ในวิภังคปกรณ์ระบุว่า กิเลสวัตถุ 10 ได้แก่
ฮอนด้า อินสไปร์

ฮอนด้า อินสไปร์ (Honda Inspire) หรือ แอคคอร์ด อินสไปร์ เป็นรถขนาดกลางแบบหรูหราพิเศษ ผลิตและวางตลาดเมื่อปี พ.ศ. 2532 ถึงปัจจุบัน ยกระดับมาจากแอคคอร์ด แต่รองลงมาจากเลเจนด์ แพลทฟอร์มเดียวกันกับแอคิวรา วิกกอร์ เทียบกับ เล็กซัส อีเอส, โตโยต้า วินดอม, นิสสัน เซดริค อินสไปร์มีขายในญี่ปุ่นและยุโรป ส่วนประเทศอื่นมักยังไม่รู้จัก เพราะราคารถที่แพง หลายประเทศจึงไม่นำไปขาย หรือขายเป็นระยะสั้น ๆ แล้วยกเลิกไป อินสไปร์รุ่นปัจจุบันใช้แพลทฟอร์มเดียวกันกับแอคคอร์ดรุ่นปัจจุบัน แต่มีออปชั่นประสิทธิภาพสูงกว่า และมีขายในประเทศญี่ปุ่นเท่านั้น มีวิวัฒนาการแบ่งตามช่วงเวลาได้ 6 Generaion (โฉม) ดังนี้
Generation ที่ 1 (พ.ศ. 2532-2538).
ฮอนด้า อินสไปร์ เริ่มผลิตขึ้นเมื่อวันที่ 12 ตุลาคม พ.ศ. 2532 ในช่วงนี้ใช้แพลตฟอร์ม (การออกแบบพื้นฐาน) เดียวกับ ฮอนด้า เลเจนด์ (ซึ่งแพลตฟอร์มของอินสไปร์โฉมต่าง ๆ ก็ได้ถูกนำไปใช้ใน ฮอนด้า วิกกอร์ (Honda Vigor) ซึ่งเป็นรุ่นพี่น้องของอินสไปร์) ใช้เครื่องยนต์ 5 สูบ 2.5 FF-MIDSHIP STRAIGHT-5 PGM-FI รหัส G25A วางตามยาวแบบขับเคลื่อนล้อหน้า ประตูเปลือยไม่มีครอบหน้าต่าง Hardtop Door อินสไปร์โฉมนี้เป็นโฉมเดียวที่มีเกียร์ธรรมดาขาย ก่อนที่จะถูกยกเลิกในโฉมถัดไป และมีการตั้งสโมสรแฟนคลับของอินสไปร์ (เฉพาะโฉมแรก) ขึ้นในญี่ปุ่น
Generation ที่ 2 (พ.ศ. 2538-2541).
อินสไปร์โฉมนี้ มีขนาดที่ใกล้เคียงกับเลเจนด์โฉมแรก คือ มีขนาดใหญ่กว่า และมีระบบความปลอดภัยที่สูงกว่าด้วยการมีถุงลมนิรภัยคู่ของสองที่นั่งด้านหน้า และระบบแอนตี้ล็อกเบรก
อย่างไรก็ตาม โฉมนี้ประสบปัญหาการขายเพราะเป็นช่วงที่ตรงกับวิกฤติเศรษฐกิจต้มยำกุ้งในเอเชีย ทำให้รถที่หรูมาก ๆ (รุ่นนี้หรูกว่าแอคคอร์ด) ขายไม่ออกนัก
Generation ที่ 3 (พ.ศ. 2541–2546).
โฉมนี้มีจุดเด่นตรงที่ระบบเกียร์เป็นเกียร์อัตโนมัติ 4 หรือ 5 สปีด แล้วแต่จะเลือก (ในขณะที่รถรุ่นอื่น ๆ ในฮอนด้า ใช้เกียร์อัตโนมัติ 4 สปีดเพียงอย่างเดียวต่อเนื่องมาอีกเกือบสิบปี และ โตโยต้าแทบทุกรุ่นในไทยในปัจจุบันนี้ ก็ยังเป็นอัตโนมัติ 4 สปีด ไม่ใช่ 5 สปีด)
อินสไปร์โฉมถัดนี้ ได้ยกเลิกการใช้แพลตฟอร์มจากเลเจนด์แบบเดิม แล้วเปลี่ยนมาใช้แพลตฟอร์มของ ฮอนด้า แอคคอร์ด
Generation ที่ 4 (พ.ศ. 2546–2550).
อินสไปร์ตั้งแต่โฉมนี้เป็นต้นไป จะมีรูปทรงคล้ายแอคคอร์ด เป็นเหมือนแอคคอร์ดที่มีอุปกรณ์ออปชั่น และการตกแต่งที่ดีกว่า ในโฉมนี้จะเห็นชัดเจนว่ามาจากแอคคอร์ดโฉมที่ 7 (โฉมปลาวาฬ)
โฉมนี้ เกียร์อัตโนมัติ 4 สปีดถูกยกเลิกการผลิต เหลือระบบเกียร์แบบเดียวคืออัตโนมัติ 5 สปีด
Generation ที่ 5 (พ.ศ. 2550–2555).
เป็นโฉมที่ 5 มาจากแอคคอร์ดรุ่นล่าสุด โดยรูปทรงนี้ในตลาดโลก จะใช้ชื่อ Accord ส่วนในญี่ปุ่น Accord จะใช้ตัวถังอีกแบบ
โฉมนี้ใช้เกียร์อัตโนมัติ 5 สปีดและเครื่องยนต์มีให้เลือกคือ 3.5 V6 อย่างเดียวเท่านั้น
โฉมนี้หยุดจำหน่ายที่ญี่ปุ่นเมื่อเดือนกันยายน พ.ศ. 2555
Generation ที่ 6 (พ.ศ. 2561–ปัจจุบัน; ตลาดจีน).
เป็นโฉมปัจจุบัน มาจาก Honda Spirior รุ่นล่าสุด โดยรูปทรงนี้ในตลาดจีน จะใช้ชื่อ Accord ส่วนในญี่ปุ่น Accord จะใช้ตัวถังอีกแบบ
โฉมนี้ใช้เกียร์อัตโนมัติแปรผันต่อเนื่องและเครื่องยนต์มีให้เลือกคือ 1.5 L L15B7 เทอร์โบ I4 อย่างเดียวเท่านั้น
กีฬาทวิกีฬาฤดูหนาวในโอลิมปิกเยาวชนฤดูหนาว 2024 – สปรินต์บุคคลหญิง

กีฬาทวิกีฬาฤดูหนาวในโอลิมปิกเยาวชนฤดูหนาว 2024 – สปรินต์บุคคลหญิง เป็นการแข่งขันกีฬาทวิกีฬาฤดูหนาวหนึ่งในหกรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 23 มกราคม ค.ศ. 2024 ที่สนามศูนย์ไบแอธลอนอัลเพนเซีย
ผลการแข่งขัน.
การแข่งขันเริ่มเวลา 13:30 น. และสิ้นสุดเวลา 14:29 น.
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Reflist/styles.css" />
กีฬาฟุตบอลในแพนอเมริกันเกมส์ 2023

การแข่งขันกีฬาฟุตบอลในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 22 ตุลาคม ถึง 4 พฤศจิกายน ค.ศ. 2023 ที่สนามเซาซาลิโตในซีไวน์และสนามกีฬาเอเลียส ฟิเกโรอา บรันเดอร์ในบัลปาไรโซ (หญิง)
กีฬากอล์ฟในแพนอเมริกันเกมส์ 2023

การแข่งขันกีฬากอล์ฟในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 2 ถึง 5 พฤศจิกายน ค.ศ. 2023 ที่ปรินซ์ออฟเวลส์คันทรี่คลับตั้งอยู่ในลาเรนา
มีการแข่งขันทั้งหมด 2 รายการได้แก่ การแข่งขันประเภทบุคคลสำหรับทั้งชายและหญิง รายการประเภททีมผสมซึ่งจัดการแข่งขันในสองครั้งที่ผ่านมาไม่มีการแข่งขัน คล้ายกับโอลิมปิกฤดูร้อน 2020
ประเทศที่เข้าร่วม.
มีนักกีฬาที่ผ่านเข้ารอบทั้งหมด 21 ประเทศ 
<templatestyles src="Div col/styles.css"/>
เกาะหมาก (จังหวัดพัทลุง)

เกาะหมาก เป็นเกาะหนึ่งในทะเลสาบสงขลาตอนกลาง ในท้องที่อำเภอปากพะยูน จังหวัดพัทลุง เกาะมีความกว้าง 3.7 กิโลเมตร ยาว 16.7 กิโลเมตร อยู่ทางทิศตะวันออกของเกาะราบ ระยะห่าง 3.1 กิโลเมตร
เกาะหมากเคยเป็นถิ่นที่อยู่อาศัยของมนุษย์ยุคหินมาก่อน จากหลักฐานโบราณคดีพบว่า เคยมีการขุดพบขวานหินโบราณกว่าร้อยชิ้น (ปัจจุบันบางส่วนอยู่ที่ หมู่ที่ 3 บ้านแหลมกรวด) ซึ่งเป็นเครื่องมือเครื่องใช้ของมนุษย์ ต่อมามีการพัฒนาเป็นชุมชนเมืองประมาณพุทธศตวรรษที่ 6 ซึ่งมีชื่อว่าเมือง "เสิ้งจี้" เป็นเมืองศูนย์กลางการค้า เป็นศูนย์กลางการคมนาคมทางทะเล 
หลักฐานโบราณคดีที่พบบนเกาะหมากเช่น บริเวณบ้านเก่ามีซากเจดีย์ 2 องค์ บริเวณวัดเกาะโคบ ขุดพบรูปพระโพธิสัตว์อวโลกิเตศวร สำริด 1 องค์ เป็นศิลปะศรีวิชัย ส่วนบ้านแหลมกรวดได้ขุดพบเครื่องปั้นดินเผาสมัยราชวงศ์หมิงที่วัดแหลมกรวด และยังพบเตาเผาปูนขาวซึ่งตั้งเรียงรายจากบ้านท่ายางถึงบ้านเก่า พบประมาณ 30 เตา เป็นต้น
ประชาชนส่วนใหญ่บนเกาะหมากประกอบอาชีพทำสวนยางพารา ประมงพื้นบ้านและเริ่มมีรวมกลุ่มชุมชนท่องเที่ยว
คาร์ลอส อัลดาเบ

คาร์ลอส โรแบร์โต อัลดาเบ(1 มกราคม 1919 – 16 ตุลาคม 1998) เป็นนักฟุตบอลและโค้ช ของสมาคมอาร์เจนตินา เขาเป็นที่รู้จักจากการเป็นโค้ชให้กับสโมสรซีดีลอสมิลโลนาริโอสของโคลอมเบีย ในตำแหน่งผู้เล่น–ผู้จัดการทีมซึ่งคว้าแชมป์ครั้งแรกในประวัติศาสตร์ของสโมสร
ระดับสโมสร.
ในปี 1939 ถึง 1944 เอลดาเบ เป็นนักเตะกองหลังของสโมสร แพลเทนซีเอ ในลีกชั้นนำของอาร์เจนตินาและในปี 1945 ถึง 1946 เขาเล่นให้กับ ควิลมส์ เอซี ในลีก ดิวิชั่น 1 ของพริมีร่า บี ซึ่งเป็นสโมสรระดับสอง ทั้งสองสโมสรตั้งอยู่ในเมืองบัวโนสไอเรส
ต่อมาเขาเข้าร่วม สโมสร ซีดี ลอส มิลโลนาริโอส ในกรุงโบโกตาของโคลอมเบียเป็นผู้เล่น-ผู้จัดการในปี 1949 หลังจากที่ฟุตบอลโคลอมเบีย อาดอลโฟ เปเดอเนรา จากสโมสรซีเอ ริเวอร์เพลท ได้เข้าร่วมสโมสรในเดือนมิถุนายน 1949 สองเดือนต่อมาก็มีเนสเตอร์ โรซซี และอัลเฟรโด ดี สเตฟาโน เข้าร่วมจากสโมสรเดียวกัน การได้รับนักเตะดาวรุ่งของอาร์เจนตินาในอาร์เจนตินาในปี 1947และ 1948 ซึ่งสร้างความตึงเครียดในการเล่นปกติการที่นักเตะที่ยังไม่ได้รับอนุญาตจากสโมสรก่อนหน้านี้ลงเตะ นั่นหมายความว่าสโมสรมิลโลนาริโอส และสโมสรโคลอมเบียอื่น ๆ ไม่ต้องจ่ายค่าโอนใด ๆ ซึ่งนำไปสู่การระงับการเป็นสมาชิกของประเทศจากฟีฟ่า
ในปี 1949 ซีดี ลอส มิลโลนาริโอส คว้าแชมป์ลีกโคลอมเบียเป็นครั้งแรก ในปีถัดมา อาดอลโฟ เปเดรเนรา รับผิดชอบในฐานะผู้เล่น-ผู้จัดการ - ตำแหน่งที่เขาจะนำทีมที่มีฉายาว่า Ballet Azul หรือ "บัลเล่ต์สีฟ้า" ไปสู่ชัยชนะถึงปี 1954 ในตอนแรก อัลดาเบยังคงเล่นให้กับมิลโลนาริโอสต่อไป ในปีต่อมาก็ย้ายไปเปรู ซึ่งเขาย้ายไปร่วมทีมซิกลิสต้า ลิมา สโมสรที่เพิ่งกลับมาร่วมดิวิชั่น 1 อีกครั้งหลังจากตกรอบเมื่อสองปีก่อน นักเตะดาวเด่นของทีมในช่วงนี้คือกองหน้าฮวน เอมิลิโอ ซาลินาส ตั้งแต่กลางปี 1952 เขาลงเล่นอีกสองสามครั้งในโคลัมเบียหลังจากนั้นเล่นให้กับสโมสรซานตาเฟ่ซีดีและในปีถัดมาเล่นให้กับ กีฬามหาวิทยาลัยโลก จากโบโกตา
หลังจากที่เขากลับมาที่อาร์เจนตินา เขาเป็นโค้ชที่นั่นระหว่างปี 1953 ถึง 1968 สโมสรอาชีพหลายแห่ง แม้ว่าจะไม่มีทีมระดับท็อปก็ตาม หลังจากการชนะดิวิชั่นสองสโมสรควิลมส์ เอซีระหว่างปี 1953 ถึง 1954 เขาทำงานในชิลีในปี 1956 เขาเป็นโค้ชให้กับสโมสรซีดี ยูนิเวอร์ซิดัด คาโตลิกาในเมืองหลวงซันติอาโก โดยมี เซอร์ฆิโอ ลิฟวิงสโตนเป็นผู้รักษาประตู ในฤดูกาลที่แล้ว สโมสรUniversidad ตกรอบในฐานะแชมป์เก่า แต่เมื่อถึงสิ้นปี 1956 ก็สามารถกลับไปสู่ลีกสูงสุดได้ ระหว่างปี 1957 ถึง 1958 เขาเป็นโค้ชให้กับสโมสรเอฟเวอร์ตัน เด วิน่า เดล มาร์ทางตอนเหนือของประเทศ
ระหว่างปี 1960 ถึง 1968 เขาได้ลงเล่นระยะสั้นอีก 6 นัดกับสโมสรในดิวิชั่น 1 และ 2 ของอาร์เจนตินา โดยไม่ต้องเพิ่มถ้วยรางวัลของเขา
เกราะคาดลำเรือ

เกราะคาดลำเรือ (Belt armor) คือ แผ่นเกราะโลหะหนาที่ติดอยู่บนหรือภายในตัวเรือรบด้านนอก โดยทั่วไปจะพบในเรือประจัญบาน เรือลาดตระเวน และเรือบรรทุกเครื่องบิน หน้าที่หลักของเกราะชนิดนี้คือ ป้องกันไม่ให้กระสุนปืนใหญ่หรือตอร์ปิโดทะลุเข้าไปยังส่วนสำคัญภายในตัวเรือ
เกราะคาดลำเรือถูกออกแบบมาเพื่อป้องกันไม่ให้กระสุนทะลุเข้าไปยังส่วนสำคัญภายในเรือ เมื่อถูกโจมตีด้วยกระสุนปืนใหญ่หรือตอร์ปิโดใต้น้ำ เกราะเข็มขัดจะทำหน้าที่ ดังนี้ ดูดซับแรงกระแทกและแรงระเบิดด้วยความหนาและความแข็งแกร่งมัน หรือใช้ความลาดเอียงเพื่อเบี่ยงเบนทิศทางของกระสุนและแรงระเบิดลงด้านล่าง
โดยปกติแล้ว เกราะคาดลำเรือหลักจะครอบคลุมเรือรบตั้งแต่ดาดฟ้าหลักลงไปจนถึงบริเวณใต้น้ำลึกพอสมควร แต่ถ้าไม่ได้ติดตั้งเป็นเปลือกนอกของตัวเรือ เกราะก็อาจจะติดตั้งอยู่ด้านในตัวเรือโดยทำมุมเอียงเพื่อเพิ่มประสิทธิภาพในการป้องกัน ดังที่กล่าวไปข้างต้น
องค์การปกครองกรุงโตเกียว

องค์การปกครองกรุงโตเกียว  คือส่วนราชการท้องถิ่นของกรุงโตเกียว ซึ่งถือเป็นหนึ่งในสี่สิบเจ็ดจังหวัดของประเทศญี่ปุ่น องค์การปกครองกรุงโตเกียวมีฝ่ายบริหารคือผู้ว่าราชการกรุงโตเกียว และมีฝ่ายนิติบัญญัติคือสภากรุงโตเกียว ซึ่งล้วนมาจากการเลือกตั้งทางตรง ที่ทำการขององค์การฯอยู่ที่ศาลาว่าการกรุงโตเกียว
องค์การปกครองกรุงโตเกียวถือเป็นองค์การปกครองส่วนท้องถิ่นที่มีงบประมาณมหาศาลในระดับสิบล้านล้านเยน ซึ่งใหญ่กว่าขนาดเศรษฐกิจของหลายประเทศ นอกจากนี้ องค์การฯยังมีเจ้าหน้าที่กว่าหนึ่งแสนหกหมื่นคน ซึ่งมากกว่าเจ้าหน้าที่รัฐของหลายประเทศ ด้วยเหตุนี้ ผู้ว่าราชการกรุงโตเกียวจึงมีอิทธิพลพอสมควรต่อเศรษฐกิจญี่ปุ่น
โครงสร้างราชการกรุงโตเกียว.
ภายใต้กฎหมายญี่ปุ่น โตเกียวเป็นแห่งเดียวที่มีฐานะเป็น "กรุง" (都) หรือคำภาษาอังกฤษว่า "metropolis" ภายในมหานครโตเกียวจะประกอบด้วยเขตการปกครองประเภทต่าง ๆ ได้แก่ เขตพิเศษ 23 แห่ง (特別区) ซึ่งเคยเป็นพื้นที่ของนครโตเกียวที่ถูกยุบไปเมื่อปี 1943 ปัจจุบันเขตพิเศษแต่ละแห่งมีลักษณะการปกครองแบบเทศบาล มีนายกเทศมนตรีและสภา นอกจากเขตพิเศษแล้ว โตเกียวยังครอบคลุมเทศบาลนครจำนวน 26 แห่ง (市), เทศบาลเมือง 5 แห่ง (町), และเทศบาลหมู่บ้าน 8 แห่ง (村) เทศบาลเหล่านี้ตั้งอยู่ในส่วนที่เรียกว่าโตเกียวตะวันตก และแนวหมู่เกาะที่อยู่ห่างไกลจากเกาะหลักของญี่ปุ่น ได้แก่ หมู่เกาะอิซุ และหมู่เกาะโองาซาวาระ
สภากรุงโตเกียว.
สภากรุงโตเกียวเป็นองค์การฝ่ายนิติบัญญัติของกรุงโตเกียว ประกอบด้วยสมาชิก 127 คนจาก 42 เขตเลือกตั้ง สมาชิกสภามีวาระดำรงตำแหน่งคราวละสี่ปี ไม่จำกัดวาระ หนึ่งสมัยประชุมให้มีสี่ครั้ง ในเดือนกุมภาพันธ์ มิถุนายน กันยายน และธันวาคม ครั้งละสามสิบวัน สภากรุงโตเกียวมีหน้าที่ให้ความเห็นชอบร่างงบประมาณรายจ่ายประจำปี ตลอดจนแต่งตั้งข้าราชการตำแหน่งสำคัญ เช่น รองผู้ว่าราชการกรุงโตเกียว
วีไอพีส (ภาพยนตร์)

วีไอพีส  เป็นภาพยนตร์ชีวิตบราซิลที่ออกฉายในปี พ.ศ. 2553 กำกับโดย โทนิกู แมลู อิงจากหนังสือ "วีไอพีส: ฮิสโทรียส เรไอส เด อุม เมนติโรซู" (VIPs: Histórias Reais de um Mentiroso) โดย มาเรียนา คัลตาบิอาโน
การตอบรับ.
ในโอเมเลเต (Omelete) ให้คะแนนเฉลี่ยอยู่ที่ 3 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5
รางวัล.
ภาพยนตร์ได้รับรางวัลสี่รางวัลจาก เทศกาลภาพยนตร์นานาชาติรีโอเดจาเนโร ได้แก่ สาขาภาพยนตร์ยอดเยี่ยม, นักแสดงนำชายยอดเยี่ยม, นักแสดงสมทบชายยอดเยี่ยมและนักแสดงสมทบหญิงยอดเยี่ยม
กีฬายิมนาสติกในแพนอเมริกันเกมส์ 2023

การแข่งขันกีฬายิมนาสติกในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ตุลาคม ถึง 4 พฤศจิกายน พ.ศ. 2566 ณ ศูนย์ฝึกซ้อมกีฬารวม ในกลุ่มสนามกีฬาแห่งชาติ
1 พงศ์กษัตริย์ 1

1 พงศ์กษัตริย์ 1  เป็นบทแรกของหนังสือพงศ์กษัตริย์ในคัมภีร์ฮีบรู หรือหนังสือพงศ์กษัตริย์ ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศ์กษัตริย์เป็นการรวบรวมจดหมายเหตุต่าง ๆ ที่บันทึกถึงพระราชกิจของกษัตริย์แห่งอิสราเอลและยูดาห์โดยผู้เรียบเรียงประวัติศาสตร์สายเฉลยธรรมบัญญัติในศตวรรษที่ 7 ก่อนคริสตกาล โดยมีส่วนผนวกเพิ่มเข้ามาในศตวรรษที่ 6 ก่อนคริสตกาล บทที่ 1 ของ 1 พงศ์กษัตริย์เป็นส่วนหนึ่งของตอนที่เน้นไปที่การปกครองของซาโลมอนเหนืออาณาจักรยูดาห์และอิสราเอลที่รวมเป็นหนึ่งเดียว (1 พงศ์กษัตริย์ 1 ถึง 11) จุดเน้นของบทนี้คือการปกครองร่วมกันของดาวิดและซาโลมอนในฐานะกษัตริย์แห่งอิสราเอล
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 53 วรรคตั้งแต่ศตวรรษที่ 16
พยานต้นฉบับ.
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 5Q2 (5QKings; 150–50 ปีก่อนคริสตกาล) ซึ่งมีวรรคที่หลงเหลือคือ 1, 16–17, 27–37.
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; <math> \mathfrak{G}</math>B; ศตวรรษที่ 4) และ Codex Alexandrinus (A; <math> \mathfrak{G}</math>A; ศตวรรษที่ 5)
วิเคราะห์.
สองบทแรกของหนังสือพงศ์กษัตริย์กล่าวถึงช่วงสุดท้ายของเรื่องราวของดาวิดและจุดเริ่มต้นของเรื่องราวของซาโลมอน อย่างไรก็ตาม 1 พงศ์กษัตริย์ 1 เป็นเรีื่องเล่าใหม่ที่ไม่ใช่เรื่องต่อเนื่องกับ1–2 ซามูเอล เนื่องจาก1–2 พงศ์กษัตริย์ยังมีความแตกต่างอย่างเห็นได้ชัดจากวรรณกรรมโบราณในคัมภีร์ไบเบิลและนอกคัมภีร์ไบเบิลอื่น ๆ บทที่ 1 นี้เกี่ยวข้องอย่างยิ่งกับ 2 ซามูเอล 11–12 เนื่องจากมีบทเหล่านี้เท่านั้นที่กล่าวถึงบัทเชบา ผู้เผยพระวจนะนาธัน และซาโลมอนร่วมกัน เรื่องเล่านี้ให้ความกระจ่างว่าพระเจ้าทรงปฏิบัติตามพันธสัญญาของพระองค์ที่จะสถาปนาอาณาจักรของดาวิดตลอดไปผ่านทางพระราชโอรสของดาวิดอย่างไรn (2 ซามูเอล 7:12-13)
ความชราภาพของดาวิด (1:1–4).
ฉากเปิดของหนังสือพงศ์กษัตริย์เล่าถึงกษัตริย์ดาวิดผู้ 'มีพระชนมายุและทรงพระชรามากแล้ว แม้จะห่มผ้าให้หลายผืน พระองค์ก็ยังไม่อบอุ่น' เป็นการบรรยายอันแปลกที่กล่าวถึงกษัตริย์ผู้ได้รับความเคารพอย่างสูงในประวัติศาสตร์โบราณ สาวงามอาบีชากเข้ามาปรนนิบัติดาวิดและภายหลังมีบทบาทสำคัญแม้ไม่ได้พูดอะไรแม้แต่คำเดียว (1 พงศ์กษัตริย์ 2:17, 22) การสูญเสียสมรรถภาพของดาวิด (บอกเป็นนัยในวรรค 4) ทำให้บรรดาข้าราชการเห็นว่าดาวิดอาจจะสูญเสียความสามารถในการปกครองเช่นกัน
"ดังนั้นบรรดาข้าราชการของพระองค์จึงกราบทูลว่า "โปรดให้คนไปเสาะหาหญิงสาวพรหมจารีมาถวายพระราชาเจ้านายของข้าพระบาท และให้เธออยู่งานเฉพาะพระพักตร์ฝ่าพระบาท และดูแลฝ่าพระบาท ให้เธอนอนในพระทรวงของฝ่าพระบาท เพื่อพระราชาเจ้านายของข้าพระบาทจะได้ทรงอบอุ่น""
เขตผู้ว่าการอิดลิบ

เขตผู้ว่าการอิดลิบ ("Muḥāfaẓat Idlib") เป็นเขตผู้ว่าการของซีเรีย ตั้งอยู่ในภาคตะวันตกเฉียงเหนือของประเทศ มีอาณาเขตทางเหนือติดต่อกับจังหวัดฮาทัยของตุรกี ทางตะวันออกติดต่อกับเขตผู้ว่าการอะเลปโป ทางใต้ติดต่อกับเขตผู้ว่าการฮะมาฮ์ และทางตะวันตกติดต่อกับเขตผู้ว่าราชการลาตาเกีย มีเมืองหลักคืออิดลิบ
ในปี 2011 เขตผู้ว่าการถูกยึดครองโดยกลุ่มฝ่ายค้านซีเรียในสงครามกลางเมืองซีเรีย ในปี 2017 เขตผู้ว่าการอยู่ภายใต้การควบคุมเล็กน้อยของรัฐบาลแห่งความรอดพ้นแห่งซีเรีย โดยกลุ่มฮัยอะฮ์ตะห์รีรุชชาม กลายเป็นกองกำลังติดอาวุธที่โดดเด่นในภูมิภาค และเขตผู้ว่าการนี้ต้องเผชิญการต่อสู้ที่ดุเดือดในการรุกรานของฝั่งรัฐบาลซีเรียทางตะวันตกเฉียงเหนือในปี 2019 และ 2020 ในขณะที่กองกำลังของรัฐบาลซีเรียรุกลึกเข้าไปในดินแดนของกบฏ ภายในวันที่ 8 กุมภาพันธ์ มีรายงานว่าดินแดนมากกว่าครึ่งหนึ่งเพียงเล็กน้อยของเขตผู้ว่าการอิดลิบยังอยู่ภายใต้การควบคุมของฝ่ายกบฏ สื่อต่าง ๆ เช่น รอยเตอร์ส, บีบีซี และ Agence France-Presse ขนานนามพื้นที่ที่เหลือของดินแดนที่กลุ่มกบฏยึดครองว่าเป็น "ฐานที่มั่นสุดท้ายของกบฏ" ของซีเรีย
โรงแรมบริสตอลพาเลซ

โรงแรมบริสตอลพาเลซ เป็นโรงแรมหรูระดับ 4 ดาวในเมืองเจโนวา บนถนน Via XX Settembre
ประวัติ.
โรงแรมได้รับการออกแบบโดย ดารีโอ คาร์โบเน และสร้างขึ้นในปี 1905 ในช่วงสงครามโลกครั้งที่ 2 ได้เป็นที่ตั้งกองบัญชาการของกองทัพเยอรมัน เมื่อสิ้นสุดสงคราม ได้ใช้เป็นที่ตั้งของคณะกรรมการปลดปล่อยแห่งชาติ
โรงแรมได้ต้อนรับแขกที่มีชื่อเสียง เช่น จักรพรรดิฮิโรฮิโตะแห่งญี่ปุ่น นักเขียน Edmondo De Amicis, Luigi Pirandello และ Gabriele D' Annunzio ในปี 1926 อัลเฟรด ฮิตช์ค็อกพักอยู่ในโรงแรมระหว่างถ่ายทำภาพยนตร์เรื่อง "The Pleasure Garden"
การเสด็จประพาสยุโรปครั้งที่ 2.
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว เมื่อปี 2450 พระองค์ได้เสด็จมาประทับเสวยพระกระยาหารว่างที่โรงแรมแห่งนี้เมื่อวันเสาร์ที่ 27 เมษายน 2450 หลังจากเสด็จไปทอดพระเนตรสุสานกัมโป ซานโต ซึ่งโรงแรมแห่งนี้พระเจ้าลูกยาเธอ พระองค์เจ้ารพีพัฒนศักดิ์ (ต่อมาคือพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์) ได้เสด็จมาประทับและได้เฝ้ารับเสด็จ
กีฬาโรลเลอร์ในแพนอเมริกันเกมส์ 2023

การแข่งขันกีฬาโรลเลอร์ในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 2 ถึง 5 พฤศจิกายน ค.ศ. 2023 ที่เวโลโดรม (ลีลา) ลานสเก็ต (สเกตเร็ว) และเออร์เบิร์นสปอร์ตเอสพลานาด (สเกตบอร์ด)
เขตผู้ว่าการดามัสกัส

เขตผู้ว่าการดามัสกัส ("Muḥāfaẓat Dimashq") เป็นเขตผู้ว่าการของซีเรีย ซึ่งถูกล้อมด้วยเขตผู้ว่าการรีฟดิมัชก์ โดยเขตการปกครองมีเพียงแค่กรุงดามัสกัส เมืองหลวงของซีเรีย
พื้นที่ของเขตผู้ว่าการอยู่ที่ประมาณ 107 ตารางกิโลเมตร ครอบคลุมพื้นที่กรุงดามัสกัส ในขณะที่ประชากรมีประมาณ 2,503,000 คน
ภูมิศาสตร์.
พื้นที่ของเขตผู้ว่าการดามัสกัสตั้งอยู่ในตำแหน่งทางยุทธศาสตร์บนที่ราบสูงซึ่งสูงจากระดับน้ำทะเล 680 ม. (2,230 ฟุต) และอยู่ห่างจากทะเลเมดิเตอร์เรเนียนประมาณ 80 กม. (50 ไมล์) โดยมีเทือกเขาแอนติไลบานอนเป็นที่กำบัง และมีแม่น้ำบาราดาไหลผ่าน โดยเทือกเขาแอนติไลบานอนเป็นพรมแดนระหว่างซีเรียและเลบานอน ซึ่งปิดกั้นปริมาณน้ำฝนจากทะเลเมดิเตอร์เรเนียน ดังนั้นบางครั้งพื้นที่ดามัสกัสจึงประสบภัยแล้ง
ภูมิอากาศ.
ดามัสกัสมีภูมิอากาศแบบเย็นแห้งแล้ง (BWk) ตามระบบเคิพเพิน เนื่องจากผลกระทบจากเงาฝนของเทือกเขาแอนติไลบานอน และกระแสน้ำในมหาสมุทรที่พัดผ่าน ในฤดูร้อนจะแห้งและร้อนและมีความชื้นน้อย ในฤดูหนาวมีอากาศเย็นและมีฝนตกเล็กน้อย ปริมาณน้ำฝนต่อปีอยู่ที่ประมาณ 130 มม. ซึ่งเกิดขึ้นตั้งแต่เดือนตุลาคมถึงพฤษภาคม
เพิ่มสองเท่าหรือกลับไปมือเปล่า

เพิ่มสองเท่าหรือกลับไปมือเปล่า (Double or Nothing) (ในสหราชอาณาจักรมักจะเรียกว่า double or quits) เป็นการเดิมพัน ถ้าลูกมือชนะ ลูกมือจะได้รางวัลเพิ่มสองเท่า หากลูกมือแพ้ ลูกมือจะกลับไปมือเปล่า
กีฬายูโดในแพนอเมริกันเกมส์ 2023

การแข่งขันกีฬายูโดในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 28 ถึง 31 ตุลาคม ค.ศ. 2023 ที่ศูนย์กีฬาเซ็นโตรเดอเอนเทรนามิเอนโตเดลอสเดปอร์เตสเดคอนโตโต้
ประเทศที่เข้าร่วม.
มีนักกีฬาที่ผ่านเข้ารอบทั้งหมด 20 ประเทศ 
<templatestyles src="Div col/styles.css"/>
กีฬาคาราเต้ในแพนอเมริกันเกมส์ 2023

การแข่งขันกีฬาคาราเต้ในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 3 ถึง 5 พฤศจิกายน ค.ศ. 2023 ที่โปลิเดปอร์ติโบ วิลล่า เอล ซัลวาดอร์
ประเทศที่เข้าร่วม.
มีนักกีฬาที่ผ่านเข้ารอบทั้งหมด 21 ประเทศ
<templatestyles src="Div col/styles.css"/>
กีฬาแร็กเกตบอลในแพนอเมริกันเกมส์ 2023

การแข่งขันกีฬาแร็กเกตบอลในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ถึง 26 ตุลาคม ค.ศ. 2023 ที่ศูนย์กีฬาแร็กเกต
ประเทศที่เข้าร่วม.
มีนักกีฬาที่ผ่านเข้ารอบทั้งหมด 11 ประเทศ
<templatestyles src="Div col/styles.css"/>
กีฬาเรือพายในแพนอเมริกันเกมส์ 2023

การแข่งขันกีฬาเรือพายในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ถึง 25 ตุลาคม ค.ศ. 2023 ที่ลากูน่าแกรนด์ใน ซานเปโดรเดอลาปาซ
ประเทศที่เข้าร่วม.
มีนักกีฬาที่ผ่านเข้ารอบทั้งหมด 20 ประเทศ
<templatestyles src="Div col/styles.css"/>
วัดกระโจม

วัดกระโจม เป็นวัดโบราณวัดหนึ่งประเภทวัดร้างที่ตั้งอยู่ริมแม่น้ำป่าสักหรือคูขื่อหน้าในตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดกระโจมถูกกล่าวถึงในพระราชพงศาวดารว่าเป็นวัดที่กรมหมื่นเทพพิพิธ เสด็จมาผนวช และเหล่าขุนนางได้มาหารือกับเจ้าพระกรมหมื่นเทพพิพิธ เพื่อเตรียมก่อการลับโค่นราชบัลลังก์สมเด็จพระเจ้าเอกทัศน์
แล้วไปเข้าเฝ้ากราบทูลพระภิกษุพระเจ้าอุทุมพรให้ทรงทราบ แต่การก่อการก็ไม่สำเร็จเนื่องจากพระเจ้าอุทุมพรได้นำเรื่องดังกล่าวไปทูลให้พระเจ้าเอกทัศน์ได้ทราบ พระเจ้าเอกทัศน์จึงมีรับสั่งให้จับกุมเหล่าขุนนางผู้ก่อการ ขณะที่กรมหมื่นเทพพิพิธได้มีพระบรมราชโองการให้เนรเทศไปเกาะลังกา
กีฬารักบี้ 7 คนในแพนอเมริกันเกมส์ 2023

การแข่งขันกีฬารักบี้ 7 คนในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 3 ถึง 4 พฤศจิกายน ค.ศ. 2023 ที่เอสตาดิโอ มูนิซิพัล เด ลา ปินตานาในชุมชนของลาปินตนา
รอบคัดเลือก.
มี 8 ทีมเข้าแข่งขันในแต่ละประเภท
ประเทศที่เข้าร่วม.
มีนักกีฬาที่ผ่านเข้ารอบทั้งหมด 10 ประเทศ
<templatestyles src="Div col/styles.css"/>
กีฬาปีนหน้าผาในแพนอเมริกันเกมส์ 2023

การแข่งขันกีฬาปืนหน้าผาในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ถึง 24 ตุลาคม ค.ศ. 2023 ที่กำแพงปีนหน้าผาเซอร์ริลลอสพาร์คในซันติอาโก
ประเทศที่เข้าร่วม.
มีนักกีฬาที่ผ่านเข้ารอบทั้งหมด 11 ประเทศ
<templatestyles src="Div col/styles.css"/>